jkorsvik/nowiki_second_scrape_merged huggingface dataset:
New York Film Academy

New York Film Academy – School of Film and Acting (NYFA) er en filmskole og skuespillerskole basert hovedsakelig i New York i USA.  Skolen tilbyr kortere kurs og workshops, såvel som 1-2 års konservatorium programmer, AA, BFA og MFA programmer. NYFA tilbyr instruksjon innen blant annet filmproduksjon, animasjon og filmskuespill. 
NYFA ble grunnlagt i 1992 av Jerry Sherlock, en tidligere film-, fjernsyns- og teaterprodusent. Skolen befant seg opprinnelig ved Tribeca Film Center, men flyttet i 1994 til Union Square. 
Skolens filosofi er å «lære ved å gjøre», og alle elever møter meget intensiv trening. Skolen henter regelmessig inn lærere fra blant annet: Tisch School of the Arts, Columbia University, AFI Conservatory, University of Southern California, Stanford University, Harvard University, Yale University og University of California, Los Angeles.
NYFA er godkjent innen NASAD National Association of Schools of Art and Design (CHEA godkjent).


== Eksterne lenker ==
(en) Offisielt nettsted 
(en) New York Film Academy – kategori av bilder, video eller lyd på Commons
Anke Servaes

Anke Servaes var forfatterpsevdonymet til den nederlandske forfatteren Anna Gertruda Valkhoff-Wijdom (født 26. november 1897 i Tilburg i Nederland, død 16. september 1947 i Alkmaar). 
Hun hadde en omfattende produksjon, og bøkene hennes har blitt trykket opp i nye opplag etter hennes død i 1947. Hun har også blitt oversatt til tysk, dansk, svensk og norsk. Av bøkene hennes ble serien om Moeder Liesbeth utgitt på norsk etter hennes død. Oversettelsen var utført av Ruth Nissen-Drejer.


== Bibliografi (norske utgivelser) ==
Anke Servaes: Søster Lisbeth, 1948
Anke Servaes: Fru Lisbeth, 1949
Anke Servaes: Moder Lisbeth, 1950


== Referanser ==


== Eksterne lenker ==
Koninklijke Bibliotheek: Anke Servaes' utgivelser på originalspråket
Boekenmuseum: Anke Servaes
Anke Servaes 1897-1947
Michel Teló

Michel Teló (født 21. januar 1981 i Medianeira i Paraná) er en brasiliansk sanger og låtskriver. Etter å ha vært vokalist i flere band gikk han solo, og ble verdenskjent i 2011 med en coverversjon av sangen «Ai se eu te pego», som gikk inn på førsteplass på hitlistene i Brasil og i ei rekke andre land i Amerika og Europa. Sangene hans tilhører sjangerne sertanejo og pop.


== Diskografi ==


=== Studioalbum ===
2009: Balada Sertaneja


=== Livealbum ===
2010: Michel Teló – Ao Vivo
2011: Michel na Balada


=== Singler ===
2009: «Ei, psiu! Beijo, me liga»
2010: «Amanhã sei lá»
2010: «Fugidinha»
2011: «Se intrometeu»
2011: «Larga de Bobeira»
2011: «Ai se eu te pego»
2012: «If I catch you»


== Eksterne lenker ==
Offisielt nettsted 
(en) Michel Teló – kategori av bilder, video eller lyd på Commons 
(en) Michel Teló på Internet Movie Database 
(en) Michel Teló hos The Movie Database 
(en) Michel Teló på Discogs 
(en) Michel Teló på MusicBrainz 
(en) Michel Teló på SoundCloud 
(en) Michel Teló på Spotify 
(en) Michel Teló på Songkick 
(en) Michel Teló på Last.fm 
(en) Michel Teló på Last.fm 
(en) Michel Teló på Genius — sangtekster 
(en) Michel Teló på AllMusic 
Michel Teló på Twitter 
Michel Teló på Facebook 
Michel Teló på Myspace 
«Ai se eu te pego» på YouTube
Gøngehøvdingen

Gøngehøvdingen kan vise til:

Svend Poulsen (Gøngehøvdingen)
Gøngehøvdingen (roman fra 1853) – en dansk roman fra 1853 av Carl Brosbøll
Gøngehøvdingen (roman fra 1899) – en svensk roman fra 1899 av Carl August Cederborg
Gøngehøvdingen (film fra 1909) – en dansk film fra 1909 regissert av Carl Alstrup som bygger på Carl Brosbølls roman.
Göingehövdingen (film fra 1953) – en svensk film fra 1953 regissert av Åke Ohberg som bygger på Carl August Cederborgs roman.
Gøngehøvdingen (film fra 1961) – en dansk film fra 1961 regissert av Annelise Hovmand som bygger på Carl Brosbølls roman.
Gøngehøvdingen (TV-serie) – en dansk TV-serie fra 1992 som bygger på Carl Brosbølls roman.
Gøngehøvdingen (musikkalbum) – et musikkalbum fra 1992 av den danske artisten Sebastian
EM i kjelkehockey 2011

Det tredje EM i kjelkehockey ble arrangert i perioden 12. til 20. februar 2011, i Niphallen i Sollefteå i Sverige. Mesterskapet var en del av Paralympic Winter World Cup, der det også ble konkurrert i alpint, skiskyting og langrenn. 
130  deltakere fra 10 land deltok, hvorav én kvinne; Nederlands keeper Betty Meijer. Norge satte ny scoringsrekord i internasjonale kamper, med 21-0 over England. Sverige slo imidlertid denne rekorden i semifinalen, der de slo Storbritannia med 23-0. 


== Deltakerland ==
 Norge
 Estland
 Tyskland
 Storbritannia
 Nederland
 Tsjekkia
 Italia
 Sverige
 Russland
 Polen


== Resultater ==


== Eksterne lenker ==
Resultatoversikt
Yngve Hustad Reite

Yngve Hustad Reite (født 13. september 1983) er en norsk skuespiller,  programleder og journalist fra Molde.


== Karriere ==
Reite er mest kjent som sidekick for Ronny Brede Aase, Live Nelvik og senere Silje Nordnes i P3morgen på NRK P3, men har også spilt i filmen  Få meg på, for faen! Yngve Hustad Reite startet fast i radioprogrammet P3morgen i starten av 2009, men var første gang innom i 2007. Hans siste sending her var 21. juni 2013. Allerede i 2004 vakte Hustad Reite en viss internasjonal oppsikt, da han spilte inn en musikkvideo med to medelever på Romerike folkehøgskole. I videoen spiller Hustad Reite den populære Kurt Nilsen-låten «She’s so high» på panfløyte på Macchu Picchu i Peru.
I senere tid har han vært fungert som produsent av radioprogrammet og podkasten Karakter på NRK P3, med Martin Lepperød, Jonis Josef og Henrik Farley som programledere.


== Eksterne lenker ==
(en) Yngve Hustad Reite på Internet Movie Database
Nirvanopsis hypnus

Nirvanopsis hypnus er en sommerfugl som tilhører gruppen ringvinger (Satyrinae) i den store familien flikvinger (Nymphalidae).


== Utseende ==
Middelsstore, mørkbrune sommerfugler, oversiden med et bredt, oransje bånd i midten.


== Utbredelse ==
Arten er kjent fra Sulawesi.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien egentlige dagsommerfugler, Papilionoidea
Familien flikvinger, Nymphalidae Rafinesque, 1815
Underfamilien ringvinger, Satyrinae
Gruppen Satyrini
Gruppen Mycalesina
Nirvanopsis hypnus (Tsukada & Nishiyama, 1979)
Nirvanopsis susah Müller, 2004 – Sula-øyene


== Kilder ==
Markku Savela's Lepidoptera and some other life forms: Sjekkliste over artene. Hentet 18.1. 2012.
Brower, A.V.Z.(2006) Nirvanopsis på Tree of life [1]


== Eksterne lenker ==
(en) Nirvanopsis hypnus i Global Biodiversity Information Facility 
(en) Nirvanopsis hypnus hos NCBI
Nirvanopsis

Nirvanopsis er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).


== Utseende ==
Middelsstore, brune sommerfugler med avrundede vinger. Oversiden er mørkbrun med et bredt, oransje felt i midten av hver vinge.
Undersiden er brun med et bredt, hvitt tverrbånd og store øyeflekker.


== Levevis ==


== Utbredelse ==
Slekten er utbredt på Sulawesi og noen omkringliggende øyer.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien egentlige dagsommerfugler, Papilionoidea
Familien flikvinger, Nymphalidae
Underfamilien ringvinger, Satyrinae
Stammen Satyrini
Gruppen Mycalesina
Slekten Nirvanopsis Vane-Wright, 2003
Nirvanopsis hypnus (Tsukada & Nishiyama, 1979)
Nirvanopsis susah Müller, 2004


== Kilder ==
Markku Savela's Lepidoptera and some other life forms: Sjekkliste over artene. Hentet 17.1. 2012.


== Eksterne lenker ==
(en) Nirvanopsis i Global Biodiversity Information Facility 
(en) Nirvanopsis hos NCBI 
Nirvanopsis – detaljert informasjon på Wikispecies 
Bilde av Nirvanopsis susah
Bilde av Nirvanopsis hypnus
Brower, A.V.Z. (2006) Nirvanopsis på Tree of life
Jeremias Gotthelf

Jeremias Gotthelf (pseudonym for Albert Bitzius; født 4. oktober 1797 i Murten, død 22. oktober 1854 i Lützelflüh) var en sveitsisk forfatter og sogneprest.
Bitzius var prestesønn, og var fra 1832 prest i Lützelflüh i Emmental. Med debutboken Der Bauernspiegel oder Lebesgeschichet des J. G. (1837; «Bondespeilet») fremsto han som en av den tyskspråklige litteraturens fremste bondeskildrere. Debutboken var skrevet i førsteperson som en selvbiografi tillagt den fiktive fortelleren «Jeremias Gotthelf», og forfatteren tok siden navnet i bruk for hele forfatterskapet. Han skrev i alt 12-13 romaner og ca 50 noveller på sine 18 år som forfatter. 
Nesten alle hans fortellinger foregår «blant sveitsiske bønder og landsbyfolk» Hans opprinnelige målgruppe var sognebarna, og de didaktiske intensjonene følger med også når han skriver for et større publikum. Han «la større vekt på folkeoppdragende momenter enn på kunstnerisk utførelse», og for ham «var det ingen skillelinje mellom prestegjerningen og litteraturen; ja, han nøler ikke med å flette inn bruddstykker av sine prekener i romanene». Slik fremstår tekstene ofte som impulsive collager, som en blanding av praktiske råd, oppbyggelser, anekdoter og roman. Til tross for de begrensningene som ligger i skrivestilen og i de didaktiske intensjonene regnes Gotthelf som en klassiker, og omtales som «en sveitsisk Homer», på grunn av en «fortellerevne av uvanlig kraft og en realisme som har sett både menneskets storhet og dets elendighet.»På norsk finnes Gull og kjærlighet (1950; Geld und Geist 1844) og Den sorte edderkopp (1975 i Mesterverk fra verdenslitteraturen; Die schwarze Spinne 1842). Andre viktige bøker er Uli der Knecht (1841) og oppfølgeren Uli der Pächter (1846), som skildrer «tjenestegutten Ulis utvikling fra lømmel og ranglefant til aktverdig selveierbonde».


== Referanser ==


== Litteratur ==
(de) Ernst Alker: «Gotthelf, Jeremias.» I Neue Deutsche Biographie (NDB). Bind 6, Duncker & Humblot, Berlin 1964, ISBN 3-428-00187-7, s. 679–681 (digitalisering).


== Eksterne lenker ==
(de) Offisielt nettsted 
(en) Jeremias Gotthelf – kategori av bilder, video eller lyd på Commons 
(en) Jeremias Gotthelf på Internet Movie Database 
(en) Jeremias Gotthelf på AllMovie 
(en) Jeremias Gotthelf hos The Movie Database
Fiskepudding

Fiskepudding er en matvare laget primært av farse av fisk, med ulike mulige tillegg som stivelse (potetmel, brød, maismel), melk, krydder, konserveringsmidler med fler. Fiskepudding laget med fløte kalles ofte «Fløtepudding».
Oftest brukes mager hvit fisk ved produksjonen, for eksempel torsk, hyse (kolje) eller steinbit. Mesteparten av fiskepuddingen som konsumeres i Norge er industrielt produsert, og omsettes i nedkjølt tilstand.
Typisk tilbehør til fiskepudding kan være kokte poteter, kokt eller revet gulrot, hvit saus, stekt løk, reker med mer.


== Eksterne lenker ==
Oppskrift Arkivert 26. mai 2011 hos Wayback Machine.
Næringsinnhold
GAFFA

GAFFA Norge er et musikknettsted som publiserer plate- og konsertanmeldelser, artikler og intervjuer om musikk. Siden 2021 har Geir Magne Staurland vært sjefredaktør og Ellisiv Sunde Myrva medredaktør.GAFFA Norge er en del av samme konsern som GAFFA Danmark og GAFFA Sverige. Til sammen er de derfor Skandinavias største musikkmagasin.


== Bakgrunn i Norge ==
Opprinnelig var GAFFA Norge et rent musikkmagasin som dekket den norske musikkscenen fra nord til sør – fra pop til svartmetall. Foruten norske artister var det også fokus på den internasjonale scenen sett med norske øyne, dette gjennom nyheter, anmeldelser, intervjuer, artikler og bilder. GAFFA Norge åpnet sin hjemmeside 20. oktober 2011 med Øyvind Rones som sjefredaktør, og i februar 2012 fulgte det trykte magasinet, som ble distribuert gratis over hele Norge.I august 2015 ble det trykte magasinet lagt ned i Norge, men GAFFA Norge fortsatte som nettside. I mars 2017 ble driftsselskapet bak GAFFA.no, GAFFA Norge AS slått konkurs av Oslo Tingrett, og også nettsiden ble lagt ned som følge. Men kun to uker senere gjenoppsto nettsiden med nye eiere.
I mars 2020 ble den redaksjonelle driften av GAFFA Norge på ny lagt ned. Redaksjonen oppga økonomisk uro og koronavirusets utbrudd som årsaker.Daværende sjefredaktør Tord Litleskare gikk videre til en stilling som prosjektleder og redaktør for Musikkontoret.no, norsk musikkbransjes nye felles digitale ressursside. Journalistene Aurora Henni Krogh, Sjur Tyssen og Eskil Olaf Vestre gikk videre til stillinger som musikkanmeldere i NRK P3.Høsten 2021 ble GAFFA Norge kjøpt opp av GAFFA Danmark igjen og Geir Magne Staurland tiltrådde som ny sjefredaktør.


== GAFFA Danmark ==
Det trykte magasinet GAFFA har eksistert i Danmark siden 1983, og når hver måned ut til mer enn 300.000 lesere via sitt gratismagasin og hjemmesiden GAFFA.dk. GAFFA har alltid hatt sterk fokus på nordisk musikk, og begynte sin ekspansjon til Norden med lansering i Sverige i 2010, hvor det på kort tid, i likhet med Danmark, er skapt stor kjennskap og en solid brukerskare. 


== Referanser ==


== Eksterne lenker ==
GAFFA.no
GAFFA.dk
GAFFA.se
EM i kjelkehockey

EM i kjelkehockey arrangeres av Den internasjonale paralympiske komité (IPC) og har vært arrangert tre ganger siden 2005. 
Det ble arrangert et EM i 1999 også, som en del av Sollefteå Winter Games, men dette regnes ikke som et offisielt EM. Kun tre lag deltok; Sverige vant, foran Norge og Japan. 


== Se også ==
VM i kjelkehockey


== Referanser ==


== Eksterne lenker ==
IPC Ice Sledge Hockey
Brennvikvatnet

Brennvikvatnet er en innsjø i Hamarøy kommune i Nordland.
Vatnet ligger omtrent 3,5 kilometer nord for Oppeid og strekker seg 3,7 km i øst/vestlig retning mellom Vassbotnåsen og Tømmeråsen. Utløpet går mot nord via Blomstervatnet og Røsnesvatnet til Brennvik og Vestfjorden.
Fv 665 til Tranøya passerer grenden Formo ved vestbredden av vatnet, og langs nordsiden går en vei til grenden Vassbotn.


== Referanser ==
Straumvatnet (Hamarøy)

Straumvatnet er en innsjø i Hamarøy kommune i Nordland, omtrent fem kilometer vest for grenden Hamsund. Det ligger ut mot Vestfjorden og er omgitt av Hamarøytindan. Foten av Hamarøyskaftet ligger i sørenden. Straumvatnet inneholder brakkvann som følge av den lave beliggenheten.
Det 213 dekar store Røykvatnet, 100-150 meter mot vest, har utløp til Straumvatnet. Storelva kommer inn i sørøstenden av vatnet og gir så utløp i nordenden, hvor det er under femti meter til Straumhamn og Vestfjorden. 


== Referanser ==


== Eksterne lenker ==
Bilder fra turliv.no - Straumvatnet. Besøkt 18. januar 2012
Bilder fra turliv.no - Straumhamn. Besøkt 18. januar 2012
Straumvatnet Fotograf: Kjell Fredriksen. Besøkt 06. februar 2012.
Superligaen (Serbia) 2019–2020

SuperLiga 2019–2020, var den 14 sesongen av serbisk topp divisjon, siden etableringen i 2006. Sesongen begynte 19. juli 2019 og avsluttet 20. juni 2020. Regjerende mestere Røde stjerne forsvarte tittelen, og vant sitt sjette seriemesterskap.
Sesongen ble suspendert 15. mars 2020, som et resultat av COVID-19 pandemien og erklæringen om unntakstilstand, og ble gjenopptatt 29. mai 2020. Sesongen ble forkortet og sluttspillet (mesterskapsrunde og nedrykksrunde) ble kansellert, og ingen lag rykket ned.


== Tabell ==


== Klubbinfo ==


== Resultattabell ==


== Statistikk ==


=== Toppscorer ===


=== Hattrick ===


== Referanser ==
Elforlaget

Elforlaget har gitt ut bøker siden 1964, og spesialiserer seg på fagbøker til elektrobransjen. Forlaget gir ut faglitteratur for elektronæringen, og lærebøker til elektrofagene på videregående skole og til fag- og høgskoler. Bøkene dekker emner på både Vg1, Vg2 og Vg3 for elektrikere, energioperatører, energimontører og telekommunikasjonsmontører. I tillegg publiserer Elforlaget en rekke teoribøker for etterutdanning og spesialisering innen elektrofaget. 
Forlaget gir også ut bøker som er relevante for ledere av bedrifter i elektrobransjen, med temaer som ledelse og økonomi, samt tolking av forskrifter. I tillegg til bøkene lager også Elforlaget tilbehør i form av ressurser på nettsider. Dette kan være oppgaver, fasiter, illustrasjoner, skjemaer, filmer, oppdateringer, lenker med mer.
Elforlaget er tilknyttet NHOs bransjeforening Norsk Teknologi. I den forbindelse utgir også forlaget bøker innenfor temaene ventilasjon og varmepumpe. De siste årene har forlaget også begynt med flere digitale utgivelser, og noen av titlene er også nedlastbare på egne applikasjoner for ulike smarttelefoner. Forlaget har i dag tre ansatte, med Arne Øgård som forlagssjef.
Elforlagets bøker kan bestilles direkte fra forlaget eller kjøpes i bokhandel.
Øyvind Wold

Øyvind Wold (født 1962) er en norsk forfatter av sykkelbøker, bosatt i Oslo. Han har skrevet turbøkene Beintråkk (Friluftsforlaget, 1999), På sykkel i Oslo (2003 og 2008) og På sykkel i fjellet (2007, 2009 og 2014), utgitt på Cappelen Damm forlag.  
I 2019 ga han ut en selvpublisert e-bok, sammen med Lars Erik Sira, om hvordan planlegge langsykkelturer i Norge.Wold har skrevet i norske frilufts- og sykkelmagasiner, blant annet Syklistene, Birken, Snø&Ski, Friluftsliv, Fjell&Vidde, Padling og Gruppetto sykkelmagasin.  
Han har også bidratt med turforslag og bekrivelser på nettstedene hub-biking.no og sykkelstien.info. Per 2019 jobber Wold med sykkelturisme i Syklistenes Landsforening. 


== Referanser ==


== Eksterne lenker ==
Cappelen Damm om Øyvind Wold
PROTECT IP Act

PROTECT IP Act (PIPA, Preventing Real Online Threats to Economic Creativity and Theft of Intellectual Property Act of 2011) er et amerikansk lovforslag med formål å gi den amerikanske regjeringen større makt til å begrense tilgangen til det som regnes som ulovlige nettsteder («rogue websites»). Forslaget er ment til å gjelde nettsider i USA. Lovforslaget ble introdusert den 12. mai 2011 av den demokratiske senatoren Patrick Leahy og 11 medrepresentanter, både republikanere og demokrater.
Lagforslaget har blitt sammenlignet med Stop Online Piracy Act (SOPA) og har av liknende grunner blitt kritisert for å være en de facto-sensur av Internett. Enkelte mener at forslaget utgjør et hån mot ytringsfriheten, og at det vil være til stor skade for internettet slik vi kjenner det i dag.
Gedser Odde

Gedser Odde på øya Falster er Danmarks sørligste punkt, beliggende sørøst for Danmarks sørligste by, Gedser. Odden har 5-7 meter høye skrenter (klinter). Den er dannet av den sørlige delen av en endemorene som strekker seg fra Idestrup over Skelby til Gedser. Morenen fortsetter ca. 18 kilometer sørøstover under vann som Gedser Rev. 


== Bildegalleri ==

		
		


== Referanser ==
Verdensmesterskapet i kjelkehockey

VM i kjelkehockey arrangeres av Den internasjonale paralympiske komité (IPC) og har vært arrangert siden 1996. 


== Resultater ==


== Se også ==
EM i kjelkehockey
VM i ishockey


== Eksterne lenker ==
IPC Ice Sledge Hockey
Jacob Grubbe Ottesen

Jacob Grubbe Ottesen (født 13. juli 1785, død 6. oktober 1836) var skipsreder og kjøpmann i Porsgrunn. I 1823 giftet han seg med Fredrikke Sofie Aall (1800–1886), datter av Jacob Aall til Borgestad gård. I 1824 kjøpte han Kammerherregården i Porsgrunn og bodde der til sin død. Gården ble oppført 1763-1764 av Niels Aall. Den ble solgt til Porsgrunn kommune to år etter hans død, men brant ned i 1901. I dag står Porsgrunn rådhus på tomten.
Han var sønn av prost på Nedre Romerike Otto Ottesen (født 1743 i Rødby i Danmark, død 1819) og Kirstine Realfsdatter Bøyesen (Ording) (1755–1830). Hans kone var datter av Kirstines søster, og var altså hans kusine. Også hans to brødre giftet seg med kusiner fra Aall-familien.
Ragnar Fjørtoft

Ragnar Fjørtoft (født 1. august 1913 i Kristiania, død 28. mai 1998 i Oslo) var en norsk meteorolog. Han er særlig kjent som pioner innen numerisk værvarsling.Etter examen artium 1933 i Trondheim, studerte han til cand.mag. i meteorologi under Halvor Solberg, før han var ved Værvarslingen på Vestlandet en tid fra 1939. Hans arbeid med stabilitetsproblemene i atmosfærens sirkulasjon fra 1946 ga internasjonal berømmelse og stilling ved Meteorologisk institutt.  Han representerte således  andre storhetsperioden i norsk meteorologi, den første var da  Bergensskolen innen meteorologi.Fra 1949-51 etterfulgte han Arnt Eliassen  ved Institute for Advanced Study i Princeton og tok del i de første datagenererte værvarsel, et 24-timers varsel tok 24 timer å beregne på en ENIAC selv om John von Neumann var med. I USA gikk han over til å forske på heltid, mens han i Norge hadde arbeidet med de daglige værvarslene. Norge hadde på den tiden de mest avanserte værvarslene. Neumann hadde vært med på utvikling av atombomben og han mente at datamaskiner ville få to viktige bruksområder - beregninger til utvikling av hydrogenbomber og værvarsling.Fjørtoft mottok dr.techn. i 1952 ved Universitetet i Oslo, laget måter for å grafisk kunne gjøre integrasjon av bevegelsesligningen, og viste fundamentale forskjeller mellom todimensjonal og tredimensjonal bevegelse, som siden har vært viktig for å forstå atmosfærens energispektrum. Fjørtoft var professor ved København Universitet 1952-55, før han meldte overgang til Meteorologisk institutt som direktør 1955-78 og som forsker 1978-83. 


== Verv og premier ==
formann i Sosialistisk Studentlag
Norsk Geofysisk Forening 1977-78
Det Norske Videnskaps-Akademi, innvalgt 1956
St. Olavs Orden, ridder i første klasse, 1967
Fridtjof Nansens belønning for fremragende forskning 1977
International Meteorology Organization Award 1991 for «sine banebrytende arbeider innen dynamisk meteorologi og numerisk værvarsling, og styrking av det globale meteorologiske observasjonssystemet»


== Utgivelser ==
J. G. Charney, R. Fjørtoft og John von Neumann (1950). «Numerical Integration of the Barotropic Vorticity Equation». Tellus: 237-254. 


== Referanser ==
Bibliotheca Polyglotta

Bibliotheca Polyglotta er en database for prosjektet Flerspråklighet, Linguae Francae og vitenskapelige begrepers globale historie ved Universitetet i Oslo. Målet for prosjektet er ifølge nettsidene å "produsere et webkorpus av buddhistiske tekster til bruk i flerspråklig leksikografi. Mer generelt skal tekstene brukes i studiet av sanskrit, kinesisk og tibetansk."
Biblioteca Polyglotta omfatter per januar 2012:

Thesaurus Literaturae Buddhicae, med buddistiske tekster på flere språk
Biblia, med Bibelens bøker og Det nye testamentet på gresk, latin, engelsk mm
Bibliotheca Polyglotta Graeca, med antikk gresk litteratur på flere språk
Menneskerettighetserklæringen
Sanskrit-Persica
Multilingual Ibsen, med gjengivelser på blant annet engelsk, kinesisk, tysk, finsk og arabisk


== Kilder ==
Om databasen på UiOs nettsider
Bibliotheca Polyglotta
Varpvatnet

Varpvatnet er en innsjø i Hamarøy kommune i Nordland, omtrent fire kilometer vest/sørvest for Drag.
Vatnet har de viktigste tilsigene fra Kvannelva som kommer fra Kvannvatnet i nord, og Triumselva som kommer fra Dragsvatnan i øst og er siste vatnet i et dreneringssystem som strekker seg fra vannskillet ved Ulvsvåg i nord til Vettfjellet sør for Helland. Den 610 meter lange Varpelva gir utløp mot vest til Varpvågen og Innhavet. 
Av det totale arealet på 0,99 km² lå 0,23 km² av den nordlige delen i tidligere Tysfjord kommune.E6 går langs østsiden av vatnet fra Drag-krysset og videre sørover.


== Se også ==
Kvannskogen naturreservat som ligger langs Kvannelva.
Trollpollen naturreservat sør for Varpelva.


== Referanser ==
Jean-Louis Florens

Jean-Louis Florens (født 10. april 1756 i Lagnes i Frankrike, død 14. desember 1814 i «Yen-duyen-soha» (eller Kesso?) i Tonkin i dagens Vietnam) var en fransk kinamisjonær tilhørende misjonsselskapet Société des Missions Etrangères.  Han kom til Sichuan i Kina i 1780. I 1803 var han en sentral deltager på den misjonshistorisk viktige Synoden i Sichuan.Han ble den 8. september 1807 utnevnt til koadjutor apostolisk vikar av Sichuan i Kina og til titulærbiskop, og ble bispeviet 29. juni 1810 av biskop Gabriel Dufresse.


== Referanser ==